নতুন বছরে হলিডে মুডে আলিয়া-রণবীর-রাহা!

ওয়েব ডেক্স: বছরভর থাকে নানান ব্যস্ততা। একের পর এক সিনেমার শুটিংয়ের কাজ। বছরের শুরুটা তাই পরিবারের সঙ্গেই কাটান অধিকাংশ সেলেব। এবার নতুন বছরে পরিবারের সান্নিধ্য উপভোগ করলেন বলি অভিনেত্রী (Bollywood Actress) আলিয়া ভাট (Alia Bhatt)।

নতুন বছরে পর্দার গাঙ্গুবাইয়ের সঙ্গী স্বামী রণবীর কাপুর (Ranbir Kapoor) ও মেয়ে রাহা (Raha)। ছুটির নানান মুহূর্ত নিজের সোশ্যাল মিডিয়ায় তুলে ধরলেন অভিনেত্রী। ক্যাপশন লিখছেন, ‘ভালোবাসাই পথ দেখায়। বাকি সবকিছুই আপনা হতে পিছু পিছু আসে।’

আরও পড়ুন: কপিরাইটের জাল থেকে মুক্তি পেল টিনটিন, হ্যাডক, ক্যালকুলাস

একটি ছবিতে আলিয়ার কপালে ঠোঁট ছোঁয়ালেন রণবীর। যুগলের বাহুডোরে মিষ্টি রাহা। আলিয়ার পোস্টে দেখা যাচ্ছে, একরত্তি কোথাও আকাশ ছোঁয়ার চেষ্টায় মত্ত। কোথাও আবার বাবা-মায়ের সঙ্গে পোজ দিয়ে তাকিয়ে ক্যামেরায়।

দেখে নিন ঝলক…

View this post on Instagram

A post shared by Alia Bhatt ? (@aliaabhatt)

আলিয়ার পোস্টে আরও দেখা গেছে, তাঁদের সঙ্গে নিউ পার্টি করছেন পরিবারের অন্যান্য সদস্য ও বন্ধুরাও। সোশ্যাল মিডিয়ায় রীতিমতো ভাইরাল কাপুর ফ্যামিলির ছবি।